stanford-oval/wikipedia huggingface dataset:
Kiovan piiri (Donetsk)

| Kiovan piiri Київський район |
| --- | --- |

Valtio:  Ukraina
Alue:  Donetskin alue
Piiri:  Donetskin piiri
Kaupunki:  Donetsk
Perustettu:  1967
Pinta-ala  ():  37,87 km²
Väkiluku   (2001):   
Donetskin kaupunkipiirit. Kiovan piiri sijaitsee kaupungin pohjoisosassa, ja on merkitty vihreällä värillä.   Kiovan piiri
Kiovan piiri (ukr. Київський район, Kyjivskyi raion) on yksi Ukrainan Donetskin yhdeksästä hallinnollisesta alueesta (kaupunkipiiristä). Piirin pinta-ala on 37,87 neliökilometriä.
Donetskin kaupunki ja sen Kiovan piiri on ollut vuodesta 2014 Venäjän tai sen nukkevaltion miehittämä, ja siten Ukrainan laillisen hallinnon ulkopuolista aluetta. Sotatoimissa osapuolet ovat käyttäneet kansainvälisen oikeuden mukaan kiellettyjäkin aseita kuten asutuskeskuksissa kiellettyjä rypäleammuksia, ja taistelujen seurauksena on tullut myös siviiliuhreja.
Piirin väestöarvio oli ennen vuonna 2014 alkanutta miehitystä noin 139 300 ihmistä., tai 139 177 (2001 [lähde? ]) tai 146 618 (VL 1989).
Kiovan piiri sijaitsee Donetskin kaupungin pohjoisosassa. Kaakossa Kiovan piirin naapurina on Donetskin Kalininin piiri, etelässä Vorošilovin piiri ja lännessä Kuibyševin piiri. Luotessa kaupunkipiirin rajoittuu Donetskin alueen Pokrovskin piiriin ja pohjoisesa Donetskin piiriin; idässä vastassa on Makijivkan kaupunki.
Piirin alueella sijaitsevat muun muassa:
Donetskin rautatieasema
Donetskin kansainvälinen lentoasema
Donbas Arena
RSK Olimpijskyi
Donetskin rautatieasemaa (2013).
Donetskin kansainvälinen lentoasema.
Donbas Arena.
Tapahtumahalli Ekspodonbass.
Junost-teatteri/konserttisali.
Viktorija-hotelli viereisine urheilukenttineen.
Donetskin planetaario.
Aiheesta muualla

Kuvia tai muita tiedostoja aiheesta Kiovan piiri (Donetsk) Wikimedia Commonsissa
Kiovan piirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Київський район (Донецьк) – mm. Kiovan piirin väkiluku (2001)
Käännös suomeksi
Kirkonkylän koulu (Ristiina)

Kirkonkylän koulu oli Mikkelin kaupungin Ristiinan pitäjässä toimiva esi- ja perusopetusta antanut alakoulu (luokka-asteet 0-6). Samassa koulukeskuksessa toimivat myös perusopetusta luokille 7–9 antaneet Yövedenkoulu sekä Ristiinan lukio. Vuonna 2012 nämä oppilaitokset yhdistettiin yhdeksi kokonaisuudeksi, joka sai nimekseen Ristiinan yhtenäiskoulu ja lukio.
Kirkastukoon aamunkoitto

Kirkastukoon aamunkoitto on Gustaf Skinnarin 1890 runoilema lauluteksti. Laulu tunnetaan erityisesti lestadiolaisen liikkeen parissa. Väinö Havas muokkasi runoa virsikirjaan, johon se otettiin vuonna 1938. Virsikirjassa sanat kuuluvat 'Kirkasta, Oi Kristus, meille'. Vuoden 1986 virsikirjassa se on virsi 301.
Julkaistu

Siionin laulut nro 26
Siionin matkalaulut
Sions Sånger
Virsikirja ja Hengellisiä lauluja nro 643
Kirkastussunnuntai

Kirkastussunnuntai on Suomen evankelis-luterilaisen kirkon kirkkovuodessa nimitys seitsemännelle kolminaisuudenpäivän jälkeiselle sunnuntaille eli nykyisin kahdeksannelle sunnuntaille helluntaista.  Päivää vietetään Kristuksen kirkastumisen (Matt. 17:1–8) muistoksi.
Kristuksen kirkastumisen juhlan juuret ovat 400-luvun Syyriassa. Lännessä, Espanjassa ja Galliassa, juhlaa alettiin viettää 1000-luvun alusta lähtien. Tuolloin Kristuksen kirkastumisen päivää vietettiin 6. elokuuta, joka on edelleen juhlan ajankohta katolisessa, ortodoksisissa ja anglikaanisissa kirkoissa. Luterilaisissa kirkoissa päivän ajankohta vaihtelee. Ruotsissa ja Suomessa kirkastussunnuntaita on vietetty 1500-luvulta lähtien ja monissa luterilaisisa kirkoissa sitä vietetään juuri ennen paastonajan alkua.
Kirkastussunnuntain liturginen väri on valkoinen, joka on ilon ja toivon väri.  Kristuksen kirkastuminen on yksi Suomen kirkkojen alttaritaulujen suosituimmista aiheista. Teema oli yleinen erityisesti 1800-luvun jälkipuoliskolla tehdyissä maalauksissa.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen evankelis-luterilaisen kirkon evankeliumikirja: Kirkastussunnuntai (Arkistoitu – Internet Archive)
Suomen evankelis-luterilaisen kirkon kirkkovuosi
adventti | 
joulu | 
uusivuosi |
loppiainen |
kynttilänpäivä |
laskiainen |
Marian ilmestyspäivä |
palmusunnuntai |
kiirastorstai |
pitkäperjantai |
pääsiäinen |
helatorstai

helluntai |
Pyhän Kolminaisuuden päivä |
juhannus |
apostolien päivä |
kirkastussunnuntai |
mikkelinpäivä |
reformaation päivä |
pyhäinpäivä |
tuomiosunnuntai
Kirjapaino E. Kuronen

Kirjapaino Erkki Kuronen Oy oli suomalainen 1970-luvulta vuoteen 1992 asti toiminut kirjapaino. Se tuli tunnetuksi erityisesti painamistaan musiikkialbumien ja -kasettien kansista. Kirjapaino E. Kuronen vastasi kotimaisten artistien lisäksi myös useiden ulkomaisten levyjen suomalaisten painosten kansista.
Yrityksella oli tapana painaa oma logonsa albumien kanteen. Varsinkin ulkomaisten artistien levyjen ollessa kyseessä, herätti tapa kummastusta sekä myös ärtymystä musiikinharrastajien keskuudessa.
Erkki Kuronen myi kirjapainonsa 1987 ja sen toiminta loppui konkurssiin vuonna 1992.
Aiheesta muualla

Kirjapaino E. Kurosen painamia levynkansia Discogsissa
Kirkonkylän koulu (Tuusula)

| Kirkonkylän koulu |
| --- | --- |
Sijainti:  Tuusulantie 131, 04310 Tuusula
Koordinaatit:  60.4153°N, 25.0543°E
Tyyppi:  suomenkielinen alakoulu
Rehtori:  Katja Nieminen, vararehtori Marita Rinne
Luokat:  1–6
Oppilaita:  287 (2015–2016)
Verkkosivut
Kirkonkylän koulu on Tuusulan kunnan kirkonkylällä  toimiva noin 290 oppilaan suomenkielinen alakoulu (luokka-asteet 1–6). Lisäksi koulussa on kolme esikouluryhmää.
Koulu sijaitsee Keravalta saapuvan Tuusulantien (11610) ja pohjoiseen jatkuvan Järvenpääntien (145) risteyksen koillispuolella. Koulutontin pohjoispuolella on Tuusulan golfklubin golfkenttä.
Keskimmäinen (Iitti)

| Keskimmäinen |
| --- | --- |
Valtiot:  Suomi
Maakunnat:  Päijät-Häme
Kunnat:  Iitti
Koordinaatit:  61°02′19″N, 26°13′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Tulojoki:  Välijoki Ylimmäisestä
Lasku-uoma:  salmi Kettujärveen 
Järvinumero:  14.112.1.019
Mittaustietoja
Pinnankorkeus:  74,1 m  
Pituus:  1,2 km  
Leveys:  500 m  
Rantaviiva:  5,294 km  
Pinta-ala:  36,1363 ha  
Saaria:  1 
 fiKeskimmäinen 
Keskimmäinen on Päijät-Hämeessä Iitissä Kalaksuella lähellä Kouvolan Jaalan rajaa sijaitseva järvi.
Maantietoa

Järven pinta-ala on 36 hehtaaria, se on 1,2 kilometriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 5,3 kilometriä.
.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Anjalan voimalaitoksen alueeseen (14.112) se kuuluu. Järven vedenpinnan korkeus on 74,1 metriä mpy.
Kirkastumisen katedraali

| Kirkastumisen katedraali> Спасо-Преображенський кафедральний собор |
| --- | --- |
 Kirkastumisen katedraali Odessassa.
Osoite:  pl. Soborna 3, Odessa (пл. Соборна 3, м. Одеса, 65023 Одеська обл.)
Sijainti:  Odessa, Ukraina
Koordinaatit:  46.4831°N, 30.7310°E
Rakennustyyppi:  kirkkorakennus
Valmistumisvuosi:  1809 (käyttöön vihkiminen), uudelleen 2003-2010
Purkuvuosi:  1936
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkastumisen katedraali (ukr. Спасо-Преображенський кафедральний собор, Spaso-Preobraženskyi kafedralnyi sobor) on Ukrainan Odessassa sijaitseva Ukrainan ortodoksisen kirkon kirkkorakennus. Se on ortodoksisen kirkon pääpyhäkkö Odessassa. Se sijaitsee Unescon maailmanperintökohteeksi hyväksytyn Odessan historiallisen keskustan alueella Prymorskyin piirissä. Kirkon nimi viittaa Jeesuksen kirkastumiseen. 
-
Kirkon rakennustyöt aloitettiin vuonna 1795, ja kirkko vihittiin käyttöön toukokuussa 1809. Täydennysrakentamista jatkettiin 1800-luvulla. arkkitehti D. Frapollin suunnittelema kellotorni valmistui 1837. Vuoden 1841 jälkeen kellotorni päätettiin liittää silloiseen kirkkoon. Laajennukset jatkuivat, ja vuonna 1903 kirkko oli kooltaan eräs Venäjän keisarikunnan suurimmista; sinne sopi tuolloisten ohjeiden mukaan 9 000 ihmistä. Kirkon pinta-ala oli 90x45 metriä, kellotornin korkeus 72 metriä.
Kirkko tuhottiin Neuvostoliitossa vuonna 1936 perusteellisesti, rakennus purettiin ja sen kalleudet varastettiin. 1940 sen paikalle rakennettiin suihkulähde.
Ukrainassa kirkko rakennettiin uudelleen vuodesta 1999 lähtien, ja valmistui vaiheittain vuoteen 2010 mennessä. Alkuperäisistä esineistä kirkkoon on pystytty palauttamaan kaksi ihmeitätekeväksi luokiteltua ikonia: Iverskajan Jumalanäidin ja Nikolaos Ihmeidentekijän ikonit.
Venäjän hyökkäyssodassaan tekemä ilmaisku Odessaan 23. heinäkuuta 2023 vaurioitti kirkkoa. Yhdistyneiden kansakuntien kasvatus-, tiede- ja kulttuurijärjestö Unesco tuomitsi voimakkaasti Venäjän toistuvat kulttuuriperintöä tuhoavat ohjusiskut.
Kirkko 1840-luvulla.
Kirkastumisen katedraali 1800-luvun loppupuolella.
Kirkastumisen katedraali (luultavasti 1900-luvun alun kuva).
Kirkastumisen katedraali (2019).
Kirkastumisen katedraali sijaitsee Odessan  Prymorskyin piirissä, kaupungin historiallisessa keskustassa.
Sisänäkymä (2016).
Heinäkuussa 2023 Venäjän ilmaisku vaurioitti kirkkoa.
Aiheesta muualla

Kuvia tai muita tiedostoja aiheesta Kirkastumisen katedraali Wikimedia Commonsissa
Transfiguration Cathedral (Спасо-Преображенский собор) (englanniksi) (skyscraperpage.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Спасо-Преображенський кафедральний собор (Одеса)
Käännös suomeksi
Karl Henrik Jakob Ignatius

Karl Henrik Jakob Ignatius (11. joulukuuta 1809 Rautjärvi – 11. lokakuuta 1856 Viipuri) oli suomalainen pappi ja kirjailija. Hän käytti kirjailijanimeä Jaakko Jaakonpoika.
Ignatiuksen vanhemmat olivat Joutsenon kirkkoherra Karl Jakob Ignatius (1778–1812) ja Katarina Elisabet Brunnerus (1775–1844). Hän kävi Viipurin piirikoulua ja lukiota päästen ylioppilaaksi 1829. Ignatius vihittiin papiksi 1833.
Ignatius oli Ruokolahdella kappalaisen apulaisena, armovuodensaarnaajana ja vt. kirkkoherrana 1833–1837. Hän oli Viipurin vankilansaarnaajana 1836–1838 ja Viipurin työ- ja ojennuslaitoksen saarnaajana 1838–1851. Ignatius toimi samalla Viipurin lukion vt. apulaisena 1841 ja vakinaisena apulaisena vuodesta 1842. Hän oli synodaaliväitöksenselvennä respondenttinaselvennä pappeinkokouksessa Porvoossa 1842. Ignatius oli myös perustamassa Viipurin Suomalaisen Kirjallisuuden Seuraa 1845 ja toimi seuran kirjakaupan hoitajana.
Teoksia

Tarpeellinen lasten-kirja, aapinen. Frenckell, Helsinki 1840
Harjulan onnettomuus, toimittanut K. H. J. Ignatius. Lukemisia Suomen kansalle n:o 1. Helsinki 1845
Martti Luterus. Lukemisia Suomen kansalle n:o 2. Holm, Helsinki 1845, 2. muutettu painos J. O. Grönblad, Tampere 1904, 3. muutettu painos W. Toivonen, Tampere 1904
Käännökset

Johannes Gossner: Jesus ihmisen sydäntä kolkuttava, suomentanut Jaakko Jaakonpoika. Porvoo 1843, 2. painos Edlund, Helsinki 1849
Neuwoja kaikille säädyille rikkaaksi ja onnelliseksi päästäksensä, Benjami Franklinin mukaan; suomentanut Jaakko Jaakonpoika. A. C. Öhman, Porvoo 1843, 2. painos Edlund, Porvoo 1862
Aiheesta muualla

K.H.J. Ignatius: Tarpeellinen lasten-kirja, Helsinki 1840. Digitoituna Kansalliskirjaston kokoelmissa.
Kalevauva.fi (albumi)

| Kalevauva> fi Kalevauva |
| --- | --- | --- |

Studioalbumin tiedot
 Julkaistu: 2. kesäkuuta 2017
 Formaatti: digitaalinen lataus
 Tuottaja(t): Kalevauva
 Tyylilaji: huumorimusiikki, folkpop
 Kesto: 31.34
 Levymerkki: NXVX
Kalevauvan muut julkaisut
|   | Kalevauva.fi 2017 | SOME FOLK 2020 |
Kalevauva.fi on Kalevauvan esikoisalbumi, joka julkaistiin 2. kesäkuuta 2017. Kaikkien kappaleiden sanoitukset ovat peräisin Vauva-lehden foorumilta.
Albumin kansikuvassa on tietokonetta käsissään pitelevä Elias Lönnrot.
Vastaanotto

Keskisuomalaisen Venla-Vanamo Asikainen antoi albumille arvosanan 4/5. Hän sanoi materiaalin suurten musiikillisten intressien puutteiden ja yksinkertaisten sointukiertojen tuovan haastetta arviointiin musiikillisessa perspektiivistä, mutta piti kokoonpanoa stand up -komiikan saralla jopa neroina. Hän totesi, että aidosti hauskaa, harmitonta ja inhorealistista taidetta tuskin voi olla liikaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Pitääkö synnytyksessä todellakin olla alapää paljaana? | 3.20 |  |  |  |  |  |  |  |
| 2. | Mies syö lapsen vanukkaat!! | 1.54 |  |  |  |  |  |  |  |
| 3. | Kuorsaava kissa. Ei tätä kestä | 2.32 |  |  |  |  |  |  |  |
| 4. | Vakavissaan, etupyllystä | 2.35 |  |  |  |  |  |  |  |
| 5. | Te ketkä ette harrasta usein seksiä | 3.34 |  |  |  |  |  |  |  |
| 6. | Mieheni kertoi telakoituneensa saunaillassa | 2.48 |  |  |  |  |  |  |  |
| 7. | Nainen johon olen ihastunut vihaa minua! | 2.58 |  |  |  |  |  |  |  |
| 8. | Tinder – Horror story | 4.03 |  |  |  |  |  |  |  |
| 9. | Miten kauan sitä persettä on treenattava että tuloksia näkyy? | 0.47 |  |  |  |  |  |  |  |
| 10. | Noloin asia mitä sinulle on tapahtunut kyläpaikassa? | 3.11 |  |  |  |  |  |  |  |
| 11. | Mies mustasukkainen kun lähden laivalle | 1.51 |  |  |  |  |  |  |  |
| 12. | Oletteko jo kuulleet Kalevauva.fi:stä? | 2.01 |  |  |  |  |  |  |  |
Kokoonpano

Aapo Niininen – laulu, kitara
Kimmo Numminen – laulu, banjo
Aiheesta muualla

Kalevauva.fi discogs.com -sivustolla
Ken Griffey, Jr.

| Ken Griffey, Jr>  |
| --- | --- |
 Griffey vuonna 2009
Henkilötiedot
Koko nimi:  George Kenneth Griffey, Jr.
Syntynyt: 21. marraskuuta 1969 (ikä 54) Donora, Pennsylvania
Kansalaisuus:   Yhdysvallat
Baseballpelaaja
Lempinimi:  "The Kid"
Pelipaikka:  Keskikoppari
Lyöntipuoli:  vasen
Heittokäsi:  vasen
Pelaajaura
Seurajoukkueet
1989–1999 2000–2008 2008 2009–2010:  Seattle Mariners Cincinnati Reds Chicago White Sox Seattle Mariners
George Kenneth ”Ken ”Griffey, Jr. (s. 21. marraskuuta 1969 Donora, Pennsylvania) on yhdysvaltalainen entinen baseballpelaaja.
22 kautta MLB-liigassa pelannut Griffey on yksi harvoista neljällä eri vuosikymmenellä pelanneista. Parhaiten hänet muistetaan Seattle Marinersista, jonka riveissä Griffey pelasi ensin vuosina 1989–1999 ja vielä uudelleen 2009–2010.
Urallaan 630 kunnaria lyönyt Griffey oli yksi aikakautensa kovimmista lyöjistä, ja kaikkien aikojen listalla kuudennella sijalla. 13 kertaa tähdistöottelussa pelannut Griffey valittiin kaudella 1997 American Leaguen arvokkaimmaksi pelaajaksi.
Griffey valittiin vuonna 2016 Baseball Hall of Fameen ennätyksellisen suurella äänimäärällä.
Muuta

Griffeyn isä Ken Griffey, Sr. pelasi MLB:ssä vuosina 1973–1991. Isä ja poika pelasivat yhdessä Marinersissa kausilla 1990 ja 1991. Griffey Jr. vieraili myös Simpsonit-televisiosarjan softball-teemaisessa jaksossa "Homer at the Bat", jossa esitti itseään.
Aiheesta muualla

Kuvia tai muita tiedostoja aiheesta Ken Griffey, Jr. Wikimedia Commonsissa
Kill List

| Kill List |
| --- | --- |

Ohjaaja:  Ben Wheatley
Käsikirjoittaja:   Ben Wheatley  Amy Jump 
Tuottaja:   Claire Jones  Andy Starke 
Säveltäjä:  Jim Williams
Kuvaaja:  Laurie Rose
Leikkaaja:   Robin Hill  Ben Wheatley  Amy Jump 
Pääosat:   Neil Maskell  MyAnna Buring  Michael Smiley 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Warp X  Rook Films  Film4 Productions  UK Film Council  Screen Yorkshire 
Levittäjä:  Optimum Releasing
Ensi-ilta:  12. maaliskuuta 2011 (SXSW)
Kesto:  95 minuuttia
Alkuperäiskieli:  englanti
Budjetti:  800 000 $
Tuotto:  462 206 $
Aiheesta muualla
IMDb 
AllMovie
Infobox OKNimi-testi OK: 
Kill List on vuonna 2011 ensi-iltansa saanut brittiläinen rikoskauhuelokuva, jonka on ohjannut Ben Wheatley, joka myös käsikirjoitti ja leikkasi elokuvan yhdessä vaimonsa, Amy Jumpin kanssa. Sen pääosia esittävät Neil Maskell, MyAnna Buring ja Michael Smiley.
Elokuvan keskiössä on juuri Kiovasta palannut mielenterveys- ja avio-ongelmista kärsivä palkkamurhaaja, joka saa sarjan palkkamurhatehtäviä rahasummaa vastaan.
Kill List sai maailmanensi-iltansa South by Southwest -tapahtumassa 12. maaliskuuta 2011.
Näyttelijät

| 0 | 1 | 2 |
| --- | --- | --- |
|  Neil Maskell  | … |  Jay   |
|  Michael Smiley  | … |  Gal   |
|  MyAnna Buring  | … |  Shel   |
|  Emma Fryer  | … |  Fiona   |
|  Harry Simpson  | … |  Sam   |
|  Struan Rodger  | … |  asiakas   |
|  Ben Crompton  | … |  Justin   |
|  Robin Hill  | … |  Stuart   |
|  Gareth Tunley  | … |  pappi   |
|  Mark Kempner  | … |  kirjastonhoitaja   |
|  James Nickerson  | … |  parlamentin jäsen   |
|  Robert Hill  | … |  ylipappi   |
|  Alice Lowe  | … |  radiotoimittaja   |
|  Steve Oram  | … |  radiotoimittaja   |
Aiheesta muualla

Kill List Internet Movie Databasessa (englanniksi)
Komppi

Komppi (engl. comping, accompanying) on musiikissa perussoittoa, joka säestää kappaleen melodiaa tai jonkin instrumentin sooloa. Rock-yhtyeissä on usein erikseen komppikitaristi, joka keskittyy sointujen ja riffien soittamiseen, ja soolokitaristi, joka vastaa melodiasta ja kitarasooloista. Jazzissa komppi usein improvisoidaan kappaleen harmonisen ja rytmisen rakenteen perusteella.
Kirklees

| Kirklees |
| --- | --- |
 Huddersfield toimii Kirkleesin hallinnollisena keskuksena.
 vaakuna
 Kirkleesin sijainti Englannissa ja Länsi-Yorkshiressä.
 Koordinaatit: 53°39′N, 1°47′W 
Valtio:  Yhdistynyt kuningaskunta
Osa:  Englanti
Hallintoalue:  Yorkshire ja Humber
Kreivikunta:  Länsi-Yorkshire
Perustettu:  1974
Pinta-ala:  
 – Kokonaispinta-ala:  409 km²
Väkiluku (2017):  437 145
 – Väestötiheys:  1 069 as./km²
Infobox OKVirheellinen NIMI-arvo: 
Kirklees on noin 437 000 asukkaan metropolihallintopiiri (metropolitan borough) Länsi-Yorkshiren metropolikreivikunnassa Pohjois-Englannissa. Sen hallinnollisena keskuksena toimii Huddersfieldin kaupunki, ja muita asutuskeskuksia ovat Holmfirth, Kirkburton, Mirfield, Heckmondwike, Cleckheaton, Dewsbury ja Batley. Kirklees sijaitsee Leedsin ja Manchesterin välillä.
Vuoden 2011 väestönlaskennassa väestöstä 11 prosenttia oli syntynyt Ison-Britannian ulkopuolella. Uskonnoltaan asukkaista 53 prosenttia oli kristittyjä, 24 prosenttia uskonnottomia ja 14 prosenttia muslimeita.
Tarinan mukaan Robin Hood on haudattu Kirkleesiin.
Aiheesta muualla

Kuvia tai muita tiedostoja aiheesta Kirklees Wikimedia Commonsissa
Kim Ahlroos

Kim Ahlroos (s. 2. heinäkuuta 1971 Helsinki) on suomalainen jääkiekkoilija, pelipaikaltaan laitahyökkääjä. Hän pelasi 1990-luvulla SM-liigaa HIFK:ssa, TuTo:ssa ja KalPa:ssa. Myöhemmin hän pelasi ulkomailla Puolassa, Ruotsissa ja Isossa-Britanniassa.
Keskimmäinen (Hämeenlinna)

| Keskimmäinen |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°50′29″N, 24°19′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Alimmaiseen 
Järvinumero:  35.886.1.004
Mittaustietoja
Pinnankorkeus:  105,6 m  
Rantaviiva:  0,627 km  
Pinta-ala:  1,048 ha  
 fiKeskimmäinen 
Keskimmäinen  on Kanta-Hämeessä Hämeenlinnassa Ahoisten kylän lähellä sijaitseva lampi.
Maantietoa

Lammen pinta-ala on 1,0 hehtaaria ja se on 200 metriä pitkä ja 50 metriä leveä. Järvi sijaitsee Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa. Keskimäinen jää harjumuodostuman pohjoispuolelle ja sen soistunet rannat alkavat rinteiden juurelta. Järven itäpää rajautuu kahteen sanduriin tai deltaan, joiden yläpinta on saavuttanut muinaisen merenpinnan. Deltan pinta on kuopillaan supista ja deltojen välikin saattaa olla suppa . Sen rantaviivan pituus on 650 metriä ja sen rannat ovat pääosin suota. Lampi on autio, mutta sinne johtaa kahdesta suunnasta yhdystieltä 2871 tiet lähelle rantaa.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 105,6 metriä mpy. Siihen laskee Ranninjärvestä oja ja sen laskuoja laskee Alimmaiseen.
Historiaa

Vuoden 1855−1856 Kalmbergin kartastossa Sammakkolammi on saanut Keskimmäisen nimen. Nykyinen Keskimmäinen on piirretty siihen karttaan suurempana kuin se on nykyään. Vuoden 1961 peruskartassa on järvi piirretty puoli kilometriä pitkänä, mutta soistuneena järvenä. Vaikuttaa siltä, että järvi on soistunut umpeen, mutta onko sen vedenpintaa alennettu järvenlaskussa, vaatisi vielä varmistavan tietolähteen. Kiinteistökartassa on omistusraja, joka kiertää järveä sen entisiä rantoja pitkin. Se voisi tarkoittaa vesijättömaan aluetta. Joka tapauksessa vuoden 1979 peruskarttaan lampi on piirretty enää 200 metriä pitkänä.
Kategoria e Parë

Kategoria e Parë on Albanian jalkapalloilun toiseksi korkein sarjataso. Kaudella 2017–2018 sarja oli jaettu kahteen lohkoon, joissa kummassakin pelasi kymmenen joukkuetta. Kummankin lohkon viisi parasta etenevät jatkolohkoihin. Jatkolohkoja on kaksi. Jatkolohkojen voittajat pääsevät seuraavaksi kaudeksi korkeimmalle sarjatasolle Kategoria superioreen. Voittajat kuitenkin pelaavat vielä erillisen loppuottelun, jossa ratkaistaan sarjan voittaja. Alkulohkojen viisi huonointa pelaavat kaksi erillistä jatkolohkoa, joiden viimeiset putoavat suoraan sarjatasoa alemmas. Jatkolohkojen toiseksi viimeiset karsivat paikasta erillisessä jatkokarsinnassa.
Kia Pride

| Kia Pride |
| --- | --- |

Valmistustiedot
Valmistusmaa:   Etelä-Korea
Valmistaja:  Kia Motors
Valmistusvuodet:  1987–2000
Muut nimet:  Ford Festiva Kia Classic Mazda 121 SAIPA 111/131/132/141 SAIPA 151 SAIPA Nasim SAIPA Saba SAIPA Turpial
Korimalli:  3-ovinen hatchback 4-ovinen sedan 5-ovinen hatchback 5-ovinen farmari
Luokka:  B-segmentti
Seuraaja:  Kia Rio
Iskutilavuus:  1,1–1,3 l
Polttoaine:  bensiini
Vetotapa:  etuveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Kia Pride on Kia Motorsin vuosina 1987–2000 valmistama pieni henkilöautomalli. Priden korvaajaksi tuli Kia Rio.
Auton suunnitteli Mazda emoyhtiönsä Fordin tarpeisiin, ja se tuli alun perin myyntiin nimellä Ford Festiva. Sitä valmistettiin muun muassa Etelä-Koreassa Kian tehtaalla, joka sai oikeuden myydä autoa omalla nimellään, ja näin syntyi Kia Pride. Vuonna 1988 autosta tuli markkinoille kolmantena versiona Mazda 121, kun Mazda alkoi myydä mallia omalla merkillään. Vuodesta 1993 lähtien iranilainen SAIPA valmisti mallia lisenssillä ja kehitti siitä kaksiovisen lavamallin, jollaista auton alkuperäiset valmistajat eivät tarjonneet.
Sedan-korinen Kia Pride.
Farmarikorinen Kia Pride.
Aiheesta muualla

Kuvia tai muita tiedostoja aiheesta Kia Pride Wikimedia Commonsissa